****

เอกสารชุดข้อมูลช่องทางให้บริการ

สำหรับธนาคารพาณิชย์

(DATA FILE MANUAL)

**Document information**

**Revision history**

| **Version number** | **Released Date** | **Effective Date** | **Summary of changes** | **Revision marks** |
| --- | --- | --- | --- | --- |
| **1.0** | **15 Nov 2018** |  | **First version** | **No** |
| **1.1** | **29 Sep 2020** | **4 Sep 2020** | Remark: All changes from version 1.0 to version 1.1 are in blue font.  This document, “Data File Manual version 1.1”, is designed to be used with “Data File Document version 1.1”. | **Yes** |

สารบัญ

**หน้า**

[1. Data File : ข้อมูลสาขาทั่วไปและจุดให้บริการ (FI Branch) 1-1](#_Toc528851735)

[2. Data File : สรุปจำนวนสาขาอิเล็กทรอนิกส์และจำนวนเครื่องอิเล็กทรอนิกส์ จำแนกตามภาค (Electronic Branch) 2-1](#_Toc528851736)

[3. Data File : จำนวนจุดให้บริการซื้อขายแลกเปลี่ยนเงินตราต่างประเทศ เช็คเดินทาง และบริการโอนเงินระหว่างประเทศ (Exchange Booth) 3-1](#_Toc528851737)

# Data File : ข้อมูลสาขาทั่วไปและจุดให้บริการ (FI Branch)

**คำอธิบาย**

Data File ข้อมูลสาขาทั่วไปและจุดให้บริการ หมายถึง ช่องทางให้บริการที่มีสถานที่ทำการที่แน่นอน ตั้งอยู่ในประเทศไทย (รวมสำนักงานใหญ่) และให้บริการโดยพนักงานของธนาคารพาณิชย์ ซึ่งอาจมีการให้บริการด้วยเครื่องอิเล็กทรอนิกส์บริเวณภายในหรือหน้าช่องทางให้บริการดังกล่าวด้วยก็ได้ รวมถึงการให้บริการธนาคารนอกสถานที่เกินกว่า 30 วัน ซึ่งหลักเกณฑ์กำหนดให้นับเป็นจุดให้บริการด้วย

ข้อมูลสาขาทั่วไปที่ให้บริการในเดือนที่รายงาน ประกอบด้วย ข้อมูลของสาขาทั่วไปและจุดให้บริการทั้งหมดที่เปิดให้บริการอยู่และเลิกสาขาในเดือนที่รายงาน แต่ไม่รวมสาขาทั่วไปที่ให้บริการเฉพาะการซื้อขายแลกเปลี่ยนเงินตราต่างประเทศ เช็คเดินทาง และการให้บริการโอนเงินระหว่างประเทศ

กรณีข้อมูลสาขาทั่วไปและจุดให้บริการที่เลิกให้บริการ ให้รายงานข้อมูลของสาขาทั่วไปและจุดให้บริการดังกล่าวเฉพาะในเดือนที่เลิกให้บริการสาขาทั่วไปหรือจุดให้บริการนั้น และในเดือนถัดไปไม่ต้องรายงานข้อมูลของสาขาทั่วไปที่เลิกให้บริการดังกล่าว

**สถาบันที่ต้องรายงาน**

ธนาคารพาณิชย์ตามกฎหมายว่าด้วยธุรกิจสถาบันการเงิน

**ความถี่ในการส่งข้อมูล**

รายเดือน เฉพาะในงวดเดือนที่มีการเปลี่ยนแปลง ยกเว้นการนำส่งข้อมูลงวดเดือนแรก (ธันวาคม 2561) ให้สถาบันที่ต้องรายงานต้องนำส่งทุกแห่ง

**กำหนดการส่ง**

ให้รายงานภายใน 5 วัน นับจากวันสิ้นเดือน (หากวันที่ 5 ตรงกับวันหยุดให้เลื่อนไปส่งในวันทำการถัดไป)

| **Column** | **Data Element** | **คำอธิบาย** | **Validation Rule**  **(Basic Validation : ตรวจสอบผ่านระบบ)** |
| --- | --- | --- | --- |
| 1 | รหัสสถาบัน | รหัสของสถาบันการเงินผู้รายงานข้อมูลสาขาทั่วไปซึ่งเป็นรหัสมาตรฐานสำหรับการรายงานตามที่ธนาคารแห่งประเทศไทยกำหนด เช่น ธนาคารกรุงเทพ ใช้รหัส 002 เป็นต้น | ต้องไม่เป็นค่าว่าง  ต้องเป็นค่า 3 หลัก และตรงกับรหัสสถาบันตามที่กำหนด |
| 2 | ชื่อสถาบันการเงิน | ชื่อเต็มของธนาคารพาณิชย์เป็นภาษาไทย เช่น ธนาคารกรุงเทพ จำกัด (มหาชน) |  |
| 3 | งวดข้อมูลเดือน (dd/mm/yyyy) | วันที่ของชุดข้อมูล ให้ระบุเป็นวันสุดท้ายของเดือน โดยจะมีรูปแบบเป็น dd/mm/yyyy (B.E. year) เช่น ข้อมูลงวดเดือนมกราคม 2561 รูปแบบที่ต้องรายงานคือ 31/01/2561 | ต้องไม่เป็นค่าว่าง  วันที่ต้องเป็นวันสิ้นเดือนของงวดที่รายงานตามปีปฏิทิน |
| 4 | รวมสาขาทั่วไปที่เปิดในงวดนี้ (รวมจุดให้บริการ) | รวมจำนวนสาขาทั่วไปที่จัดตั้งใหม่ในรูปแบบต่างๆ เพื่อให้บริการตามขอบเขตการประกอบธุรกิจธนาคารพาณิชย์ตามที่กำหนดไว้ในมาตรา 4 ของพระราชบัญญัติธุรกิจสถาบันการเงิน พ.ศ.2551 ในงวดเดือนที่ส่งข้อมูล | ต้องเป็นจำนวนเต็มและไม่ติดลบ |
| 5 | รวมสาขาทั่วไปที่เลิกในงวดนี้ (รวมจุดให้บริการ) | รวมจำนวนสาขาทั่วไปที่เลิกสถานที่ทำการและการให้บริการตามขอบเขตการประกอบธุรกิจธนาคารพาณิชย์**ตามที่กำหนดไว้ในมาตรา 4 ของพระราชบัญญัติธุรกิจสถาบันการเงิน พ.ศ.2551** ในงวดเดือนที่ส่งข้อมูล | ต้องเป็นจำนวนเต็มและไม่ติดลบ |
| 6 | รหัสสาขา | รหัสของสาขาทั่วไปที่ธนาคารพาณิชย์กำหนดเพื่อใช้ในการส่งชุดข้อมูล (Data Set) รายสาขา เช่น Data Set : Branch Summary, Data Set : Income and Expense by Branch เป็นต้น โดยรูปแบบต้องเป็นตัวเลข 4 หลัก เช่น 0001 0011 | ต้องไม่เป็นค่าว่าง  ต้องเป็นรหัสตัวเลข 4 ตัว ถ้ามีแค่ 3ตัว ให้เติม 0 ไปด้านหน้า  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘03’ |
| 7 | รหัสจุดให้บริการ | รหัสจุดให้บริการของสาขาทั่วไปที่ธนาคารพาณิชย์มีรูปแบบการบริหารจัดการหรือดูแลโดยสำนักงานใหญ่หรือสาขาทั่วไปแห่งอื่น และใช้รหัสสาขาในการส่งชุดข้อมูล (Data Set) ร่วมกับสำนักงานใหญ่หรือสาขาทั่วไปที่ดูแล โดยรหัสของจุดให้บริการ เป็นตัวเลข 2 หลัก เช่น  สาขาตลาดเทเวศร์ รหัสสาขา 0001 มีสาขาหรือจุดให้บริการที่อยู่ภายใต้การควบคุมดูแลหรือบริหารจัดการจำนวน 2 แห่ง ได้แก่ สาขาหอสมุดแห่งชาติ และศูนย์บริการราชดำเนิน การกำหนดรหัสจุดให้บริการเป็นดังนี้  - สาขาตลาดเทเวศร์ รหัสสาขา 0001 รหัสจุดให้บริการ 01  - สาขาหอสมุดแห่งชาติ รหัสสาขา 0001 รหัสจุดให้บริการ 02  - ศูนย์บริการราชดำเนิน รหัสสาขา 0001 รหัสจุดให้บริการ 03 | ต้องไม่เป็นค่าว่าง  ต้องเป็นรหัสตัวเลข 2 ตัว  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘03’ |
| 8 | สาขาหลัก (Y/N) | สาขาหลัก เป็นการยืนยันรหัสสาขาที่นำส่งชุดข้อมูล (Data Set) โดยสาขาผู้นำส่งชุดข้อมูลให้ระบุสถานะสาขาหลัก เป็น (Y) เช่น  สาขาตลาดเทเวศร์ รหัสสาขา 0001 รหัสจุดให้บริการ 01 เป็นผู้รายงาน Data Set  - สาขาตลาดเทเวศร์ รหัสสาขา 0001 รหัสจุดให้บริการ 01 Y  - สาขาหอสมุดแห่งชาติ รหัสสาขา 0001 รหัสจุดให้บริการ 02 N  - ศูนย์บริการราชดำเนิน รหัสสาขา 0001 รหัสจุดให้บริการ 03 N | ต้องไม่เป็นค่าว่าง และต้องมีค่า Y หรือ N  ต้องมีค่า Y เพียง 1 ตัวเท่านั้น สำหรับแต่ละรหัสสาขา  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘04’ |
| 9 | ชื่อสาขา (ไทย) | ชื่อที่เรียกสาขาทั่วไป หรือจุดให้บริการให้ระบุคำนำหน้าชื่อ เช่น  สาขา ... (ชื่อ) ... ศูนย์บริการทางการเงิน ... (ชื่อ) ... ศูนย์สินเชื่อ ... (ชื่อ) ... เป็นต้น | ต้องไม่เป็นค่าว่าง  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘08’ |
| 10 | ชื่อสาขา (อังกฤษ) | ชื่อที่เรียกสาขาทั่วไปหรือจุดให้บริการเป็นภาษาอังกฤษ โดยระบุคำต่อท้ายชื่อด้วย เช่น ....(ชื่อ)..... Branch เป็นต้น | หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘08’ |
| 11 | เลขที่ | เลขที่ของสถานที่ทำการที่ให้บริการ | หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 12 | อาคาร | ชื่ออาคารที่ตั้งของสถานที่ทำการที่ให้บริการ | หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 13 | หมู่ | หมู่ของสถานที่ทำการที่ในการให้บริการ | หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 14 | ซอย | ซอยของสถานที่ทำการที่ให้บริการ | หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 15 | ถนน | ถนนที่สถานที่ทำการนั้นตั้งอยู่ | หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 16 | แขวง/ตำบล | แขวง/ตำบล ของสถานที่ทำการที่ให้บริการ ให้ระบุตามตัวเลือกที่กำหนด หากไม่แสดงค่า ให้ระบุโดยไม่ต้องมีคำนำหน้าเป็นแขวง/ตำบล | ต้องไม่เป็นค่าว่าง  ต้องมีอยู่ในรหัสที่ตั้ง(Location code)ตามที่ธนาคารแห่งประเทศไทยเผยแพร่  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 17 | เขต/อำเภอ | เขต/อำเภอ ที่ของสถานที่ทำการที่ให้บริการ ให้ระบุตามตัวเลือกที่กำหนด หากไม่แสดงค่า ให้ระบุโดยไม่ต้องมีคำนำหน้าเป็นเขต/อำเภอ | ต้องไม่เป็นค่าว่าง  ต้องมีอยู่ในรหัสที่ตั้ง(Location code)ตามที่ธนาคารแห่งประเทศไทยเผยแพร่  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 18 | จังหวัด | จังหวัด ของสถานที่ทำการที่ให้บริการ ให้ระบุตามตัวเลือกที่กำหนด หากไม่แสดงค่าให้ระบุ โดยไม่ต้องมีคำนำหน้าเป็นจังหวัด | ต้องไม่เป็นค่าว่าง  ต้องมีอยู่ในรหัสที่ตั้ง(Location code)ตามที่ธนาคารแห่งประเทศไทยเผยแพร่  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 19 | รหัสไปรษณีย์ | รหัสไปรษณีย์ของสถานที่ทำการที่ให้บริการ | ต้องไม่เป็นค่าว่าง  ต้องมีอยู่ในรหัสที่ตั้ง(Location code)ตามที่ธนาคารแห่งประเทศไทยเผยแพร่  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 20 | เบอร์โทรศัพท์ | เบอร์โทรศัพท์ของสาขาหรือจุดให้บริการนั้นๆ  ตามรูปแบบที่กำหนด คือ xx xxx xxxx , ต่อ xxxx หรือ (xx - xx) | ต้องไม่เป็นค่าว่าง  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 21 | ละติจูด | ละติจูดของสถานที่ทำการที่ให้บริการ ให้กรอกตามรูปแบบที่กำหนด คือ xxx.xxxxxx โดยมีช่วงมูลค่าตั้งแต่ -90.000000 ถึง 90.000000  เช่น -12.587400 | ข้อมูลระบุให้มีรูปแบบ คือ xxx.xxxxxx โดยมีช่วงมูลค่าตั้งแต่ -90.000000 ถึง 90.000000  เช่น -12.587400  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 22 | ลองจิจูด | ลองจิจูดของสถานที่ตั้งสาขาทั่วไปที่ให้บริการ ให้กรอกตามรูปแบบที่กำหนด คือ xxx.xxxxxx โดยมีช่วงมูลค่าตั้งแต่ -180.000000 ถึง 180.000000  เช่น 10.785210 | ข้อมูลระบุให้มีรูปแบบ คือ xxx.xxxxxx โดยมีช่วงมูลค่าตั้งแต่ -180.000000 ถึง 180.000000  เช่น 10.785210  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 23 | ประเภทสถานที่ตั้ง | ประเภทสถานที่ตั้งของที่ทำการที่ให้บริการ โปรดระบุเลือก ดังนี้  **01 - Stand alone** หมายถึง อาคาร/สำนักงาน/สถานที่ที่มิใช่ ศูนย์การค้า นิคมอุตสาหกรรม อาคารสำนักงาน ร้านสะดวกซื้อ โรงพยาบาล สถานศึกษา หน่วยงานราชการ สถานีบริการน้ำมัน ตลาด  **02 - ศูนย์การค้า / Community mall** หมายถึง ศูนย์การค้า ห้างสรรพสินค้า Community mall  **03 - นิคมอุตสาหกรรม** หมายถึง นิคมอุตสาหกรรม เช่น นิคมอุตสาหกรรมมาบตาพุด  **04 - อาคารสำนักงาน** หมายถึง อาคารเพื่อใช้งานส่วนใหญ่หรือทั้งหมดในฐานะที่เป็นสำนักงานหรือวัตถุประสงค์ในการทำงาน  **05 - ร้านสะดวกซื้อ** หมายถึง ร้านสะดวกซื้อต่าง ๆ ที่มิได้ตั้งอยู่ในศูนย์การค้า / Community Mall นิคมอุตสาหกรรม โรงพยาบาล สถานศึกษา หน่วยงานราชการ  **06 - โรงพยาบาล** หมายถึง โรงพยาบาล หรือสถานพยาบาล  **07 - สถานศึกษา** หมายถึง โรงเรียน มหาวิทยาลัย แต่ไม่รวมสถาบันกวดวิชา  **08 - หน่วยงานราชการ** หมายถึง กระทรวง/ทบวง/กรม/ศาล/องค์กรของรัฐ/รัฐวิสาหกิจ ไม่รวมโรงพยาบาล  **09 - สถานีบริการ**น้ำมัน หมายถึง สถานที่ที่ให้บริการน้ำมันเชื้อเพลิงแก่ยานพาหนะ  **10 - ตลาด** หมายถึง สถานที่ชุมนุมเพื่อซื้อและขายสินค้า ทั้งในรูปของวัตถุดิบและสินค้าสำเร็จรูป เช่น ตลาดยิ่งเจริญ ตลาดสี่มุมเมือง เป็นต้น  **99 - อื่นๆ ระบุ** หมายถึง ประเภทสถานที่ตั้งอื่นที่มิได้ระบุไว้ในตัวเลือกข้างบน | ต้องมีค่าตามที่กำหนดให้เลือก  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘05’ |
| 24 | อื่นๆ โปรดระบุ | ประเภทสถานที่ตั้งของที่ทำการที่ให้บริการ ซึ่งนอกเหนือจากที่รายงานกำหนด | ต้องไม่เป็นค่าว่าง ถ้ารหัส “ประเภทสถานที่ตั้ง” มีค่าเท่ากับ ‘99’ |
| 25 | รูปแบบการให้บริการ | รูปแบบการให้บริการ โดยระบุตัวเลือก ดังนี้  **01 - บริการฝาก ถอน โอน เปิด ปิดบัญชีเงินฝาก และอื่น ๆ** หมายถึง สาขาทั่วไปที่ให้บริการพื้นฐานครบทั้ง 4 ประเภท หรือมากกว่า  **02 - บริการสินเชื่อ (เป็นหลัก)** หมายถึง สาขาทั่วไปที่ให้บริการด้านสินเชื่อ ซึ่งรวมถึงการให้คำแนะนำผลิตภัณฑ์สินเชื่อ รับแบบคำขอสินเชื่อ และผลิตภัณฑ์อื่น ๆ ของธนาคาร  **03 - บริการให้คำแนะนำการลงทุน (เป็นหลัก)** หมายถึง สาขาทั่วไปที่ให้บริการด้านแนะนำการลงทุน ผลิตภัณฑ์ บริการทางการเงินของธนาคาร หรือ ผลิตภัณฑ์ บริการทางการเงินของบุคคลที่ธนาคารเป็นนายหน้า ค้า หรือจัดจำหน่าย  **99 - บริการทางการเงินอื่น ๆ** หมายถึง การให้บริการธุรกรรมอื่น ๆ ที่นอกเหนือจากที่รายงานกำหนด ธุรกิจที่เกี่ยวเนื่องเกี่ยวหรือจำเป็นต่อการประกอบธุรกิจของธนาคารพาณิชย์ตามที่กำหนดไว้ในมาตรา 36 ของพระราชบัญญัติธุรกิจสถาบันการเงิน พ.ศ.2551 เฉพาะธุรกิจที่ได้รับอนุญาตจากธนาคารแห่งประเทศไทยแล้ว เช่น การขายประกันหรือหลักทรัพย์ | ต้องมีค่าตามที่กำหนดให้เลือก  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘07’ |
| 26 | อื่นๆ โปรดระบุ | รูปแบบการให้บริการอื่นๆ ซึ่งนอกเหนือจากที่รายงาน | ต้องไม่เป็นค่าว่าง ถ้ารหัส “รูปแบบการให้บริการ” เท่ากับ “99” |
| 27 | วันทำการ | วันที่ให้บริการในรอบสัปดาห์ โดยระบุตัวเลือก ดังนี้  **01 - ทุกวัน** หมายถึง เปิดทำการทุกวัน  **02 - จันทร์-ศุกร์** หมายถึง เปิดทำการทุกวันจันทร์ - ศุกร์  **99 - อื่นๆ ระบุ** หมายถึง เปิดทำการในวันที่นอกเหนือจากที่รายการกำหนด | ต้องมีค่าตามที่กำหนดให้เลือก  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘06’ |
| 28 | อื่นๆ โปรดระบุ | วันที่ให้บริการในรอบสัปดาห์ ซึ่งนอกเหนือจากที่รายงานกำหนด โดยไม่ต้องมี “วัน” นำหน้า เช่น จันทร์-เสาร์ หรือ จันทร์ พุธ ศุกร์ | ต้องไม่เป็นค่าว่าง ถ้ารหัส “วันทำการ” เท่ากับ “99” |
| 29 | เวลาทำการ | เวลาที่ให้บริการ โปรดระบุตัวเลือก ดังนี้  **01 - 09:30-15:30** หมายถึง เปิดทำการในช่วงเวลา 09:30-15:30  **02 - 08:30-15:30** หมายถึง เปิดทำการในช่วงเวลา 08:30-15:30  **99 - อื่น ๆ ระบุ** หมายถึง เปิดทำการในช่วงเวลาที่นอกเหนือจากที่รายการกำหนด | ต้องมีค่าตามที่กำหนดให้เลือก  หากมีการเปลี่ยนแปลงเมื่อเทียบกับข้อมูลเดิม รหัสการเปลี่ยนแปลงต้องมีค่าเท่ากับ ‘06’ |
| 30 | อื่นๆ โปรดระบุ | ช่วงเวลาที่ให้บริการ ซึ่งนอกเหนือจากที่รายงานกำหนด | ต้องไม่เป็นค่าว่าง ถ้ารหัส “เวลาทำการ” เท่ากับ “99” |
| 31 | วันที่เปิดสาขา/จุดให้บริการ | วันที่เปิดสาขา/จุดให้บริการ ระบุปี พ.ศ. มีรูปแบบเป็น DD/MM/YYYY | ต้องไม่เป็นค่าว่างเมื่อ “รหัสการเปลี่ยนแปลง” เท่ากับ ‘01’  ต้องระบุวันที่ตาม รูปแบบเป็น DD/MM/YYYY  ต้องเป็นวันที่ต้องอยู่ในช่วงของงวดข้อมูล |
| 32 | วันที่เลิกสาขา/จุดให้บริการ | วันที่เลิกสาขา/จุดให้บริการ ระบุปี พ.ศ. มีรูปแบบเป็น DD/MM/YYYY | ต้องไม่เป็นค่าว่างเมื่อ “รหัสการเปลี่ยนแปลง” เท่ากับ ‘02’  ต้องเป็นวันที่ตาม รูปแบบเป็น DD/MM/YYYY  ต้องเป็นวันที่ต้องอยู่ในช่วงของงวดข้อมูล |
| 33 | การเปลี่ยนแปลง | การเปลี่ยนแปลงข้อมูลของสาขาทั่วไปที่ให้บริการในเดือนที่รายงาน โดยระบุตัวเลือก ดังนี้  **00 - ไม่มีการเปลี่ยนแปลง**  **01 - เปิดสาขา/จุดให้บริการ** หมายถึง การจัดตั้งสถานที่ให้บริการของสาขาทั่วไปแห่งใหม่เพิ่มในเดือนที่รายงาน โดยต้องกำหนดรหัสสาขาใหม่ และนำส่ง Data Set รวมถึงการจัดตั้งสาขาที่ใช้รหัสสาขาร่วมกับสำนักงานใหญ่หรือสาขาแห่งอื่นที่เป็นผู้ดูแล โดยต้องกำหนดรหัสเป็นรหัสจุดให้บริการ ของรหัสสาขาที่ดูแล  **02 - เลิกสาขา/จุดให้บริการ** หมายถึง การเลิกให้บริการของสถานที่ให้บริการของสาขาทั่วไปในเดือนที่รายงาน โดยยกเลิกรหัสสาขา หรือยกเลิกรหัสจุดให้บริการที่ใช้รหัสสาขาร่วมกับสำนักงานใหญ่หรือสาขาหลักที่เป็นผู้ดูแล  **03 - เปลี่ยนแปลงรหัสสาขา/รหัสจุดให้บริการ** หมายถึง การเปลี่ยนแปลงรหัสสาขาหรือรหัสจุดให้บริการในกรณีใดๆ โดยสถานที่ให้บริการยังคงตั้งอยู่ที่เดิม เช่น ยกเลิกใช้รหัสสาขา เป็นการใช้รหัสจุดให้บริการ หรือเป็นการเปลี่ยนรหัสสาขาหลักที่เป็นผู้ดูแล เป็นต้น  **04 - เปลี่ยนแปลงสาขาหลัก** เปลี่ยนรหัสสาขาที่เป็นผู้นำส่ง Data Set  **05 - เปลี่ยนแปลงสถานที่ตั้ง/ที่อยู่**  **06 - เปลี่ยนแปลงวัน-เวลาทำการ**  **07 - เปลี่ยนแปลงรูปแบบการให้บริการ**  **08 - เปลี่ยนแปลงชื่อ**  **99 - อื่นๆ** หมายถึง การเปลี่ยนแปลงที่มากกว่า 1 รายการ ในเดือนที่รายงาน โดยระบุเป็นตัวเลข เช่น เปลี่ยนแปลงเลขที่ และเวลาทำการ | ต้องมีค่าตามที่กำหนดให้เลือก |
| 34 | อื่นๆ โปรดระบุ (เป็นรหัสการเปลี่ยนแปลง) | ระบุเป็นตัวเลขการเปลี่ยนแปลงของสาขาตามช่อง “การเปลี่ยนแปลง” เช่น เปลี่ยนแปลงเลขที่ และเวลาทำการ เช่น 05,06 | ต้องไม่เป็นค่าว่าง ถ้ารหัส “การเปลี่ยนแปลง” เท่ากับ “99”  และข้อมูลที่กรอกต้องตรงตามรูปแบบ XX,XX เช่น 05,06 |
| 35 | รหัสสาขาเดิม | เป็นการระบุเพื่ออ้างอิงรหัสสาขาเดิมของตนเองที่มีการเปลี่ยนแปลง ในงวดเท่านั้น โดยสถานที่ให้บริการยังคงตั้งอยู่ที่เดิม | ต้องเป็นรหัสตัวเลข 4 ตัว ถ้ามีแค่ 3 ตัว ให้เติม 0 ไปด้านหน้า  ต้องไม่เป็นค่าว่าง ถ้ารหัส “การเปลี่ยนแปลง” เท่ากับ “03” |
| 36 | รหัสจุดให้บริการเดิม | เป็นการระบุเพื่ออ้างอิงถึงรหัสจุดให้บริการเดิมที่มีการเปลี่ยนแปลงในงวดเท่านั้น โดยสถานที่ให้บริการนั้นยังคงตั้งอยู่ที่เดิม | ต้องเป็นรหัสตัวเลข 2 ตัว  ต้องไม่เป็นค่าว่าง ถ้ารหัส “การเปลี่ยนแปลง” เท่ากับ“03” |
| 37 | หมายเหตุ (ถ้ามี) | ระบุข้อความที่ต้องการแจ้งรายละเอียดเพิ่มเติม ทั้งนี้ จุดให้บริการกรณีการให้บริการธนาคารนอกสถานที่เกิน 30 วัน ให้ใส่ถ้อยคำ “การธนาคารนอกสถานที่เกิน 30 วัน” |  |

# Data File : สรุปจำนวนสาขาอิเล็กทรอนิกส์และจำนวนเครื่องอิเล็กทรอนิกส์ จำแนกตามภาค (Electronic Branch)

**คำอธิบาย**

Data File ข้อมูลจำนวนสาขาอิเล็กทรอนิกส์ (Electronic Branch) หมายถึง ช่องทางให้บริการที่มีสถานที่ทำการที่แน่นอนให้บริการด้วยเครื่องอิเล็กทรอนิกส์โดยไม่รวมถึงเครื่องอิเล็กทรอนิกส์ที่ให้บริการบริเวณภายในหรือหน้าที่ทำการสาขาทั่วไป โดยผู้ใช้บริการดำเนินการด้วยตนเอง และธนาคารอาจจัดให้มีพนักงานคอยให้คำแนะนำหรือช่วยเหลือผู้ใช้บริการในการใช้เครื่องอิเล็กทรอนิกส์ดังกล่าว ทั้งนี้ รวมการให้บริการธนาคารนอกสถานที่เกินกว่า 30 วัน ด้วยเครื่องอิเล็กทรอนิกส์ ซึ่งหลักเกณฑ์กำหนดให้นับเป็นจุดให้บริการ และข้อมูลจำนวนเครื่องอิเล็กทรอนิกส์ หมายถึง จำนวนเครื่องอิเล็กทรอนิกส์ที่นำมาใช้ในการให้บริการบริเวณภายในหรือหน้าที่ทำการสาขาทั่วไป และนอกบริเวณที่ทำการสาขาทั่วไป จำแนกตามประเภทของการให้บริการ และภูมิภาคในประเทศไทย

**สถาบันที่ต้องรายงาน**

ธนาคารพาณิชย์ตามกฎหมายว่าด้วยธุรกิจสถาบันการเงินที่มีการให้บริการสาขาอิเล็กทรอนิกส์ หรือเครื่องอิเล็กทรอนิกส์

**ความถี่ในการส่งข้อมูล**

รายไตรมาส ยกเว้นการนำส่งข้อมูลงวดไตรมาส 4 ปี 2561 (ธันวาคม 2561) ให้ธนาคารพาณิชย์ตามกฎหมายว่าด้วยธุรกิจสถาบันการเงินต้องนำส่งทุกแห่ง

**กำหนดการส่ง**

ภายใน 15 วัน นับจากวันสิ้นไตรมาส (หากวันที่ 15 ตรงกับวันหยุดให้เลื่อนไปส่งในวันทำการถัดไป)

| **Column** | **Data Element (Field)** | **คำอธิบาย** | **Validation Rule** |
| --- | --- | --- | --- |
| 1 | รหัสสถาบัน | รหัสสถาบันผู้รายงานข้อมูลจำนวนเครื่องอิเล็กทรอนิกส์ซึ่งเป็นรหัสมาตรฐานของสถาบันที่ธนาคารแห่งประเทศไทย กำหนด เช่น ธนาคารกรุงเทพ ใช้รหัส 002 เป็นต้น | ต้องไม่เป็นค่าว่าง  ต้องเป็นค่า 3 หลัก และตรงกับรหัสสถาบันตามที่กำหนด |
| 2 | ชื่อสถาบันการเงิน | ชื่อสถาบันผู้รายงานข้อมูลจำนวนเครื่องอิเล็กทรอนิกส์ซึ่งจะตรงกับรหัสมาตรฐานที่ธนาคารแห่งประเทศไทยกำหนด |  |
| 3 | งวดข้อมูลไตรมาส (dd/mm/yyyy) | วันที่ของชุดข้อมูล ให้ระบุวันสุดท้ายของไตรมาส โดยจะมีรูปแบบเป็น dd/mm/yyyy (B.E. year) เช่น ข้อมูลงวดไตรมาส 1 ปี 2561 รูปแบบที่ต้องรายงาน คือ 31/03/2561 | ต้องไม่เป็นค่าว่าง  วันที่ต้องเป็นวันสิ้นเดือนของงวดที่รายงานตามปีปฏิทิน |
| 4 | จำนวนสาขาอิเล็กทรอนิกส์ | จำนวนจุดให้บริการสาขา ช่องทางให้บริการที่มีสถานที่ทำการที่แน่นอน ให้บริการด้วยเครื่องอิเล็กทรอนิกส์ และผู้ใช้บริการดำเนินการด้วยตนเอง ซึ่งธนาคารอาจจัดให้มีพนักงานคอยให้คำแนะนำหรือช่วยเหลือผู้ใช้บริการในการใช้เครื่องอิเล็กทรอนิกส์ดังกล่าว โดยไม่รวมถึงเครื่องอิเล็กทรอนิกส์ที่ให้บริการบริเวณภายในหรือหน้าสาขาทั่วไป ทั้งนี้ รวมการให้บริการธนาคารนอกสถานที่เกินกว่า 30 วัน ด้วยเครื่องอิเล็กทรอนิกส์ ซึ่งหลักเกณฑ์กำหนดให้นับเป็นจุดให้บริการ โดยจำแนกตามภูมิภาคในประเทศไทย | ต้องเป็นเลขจำนวนเต็มและตัวเลขไม่ติดลบ |
| 5 | เครื่องอิเล็กทรอนิกส์ที่ใช้ในการฝากถอนเงินอัตโนมัติ | ยอดรวมจำนวนเครื่องอิเล็กทรอนิกส์ที่ให้บริการฝากเงินหรือถอนเงินอัตโนมัติรวมถึงบริการโอนเงิน รับชำระเงิน ทอนเงิน เติมเงิน จ่ายเงินตามคำสั่งของผู้ให้บริการอื่น เช่น บริการเบิกถอนเงินกู้ของ Nonbank เป็นต้น หรือสมัครบริการต่างๆ ยกเว้นกล่องรับฝากเงินสดและเช็ค (Drop Box) เครื่องบันทึกรายการสมุดคู่ฝากอัตโนมัติ (Passbook Update Machine) โดยติดตั้งอยู่ในที่ทำการสาขาทั่วไปหรือบริเวณด้านหน้าของที่ทำการสาขาทั่วไป ในหรือบริเวณด้านหน้าที่ทำการให้บริการเฉพาะการซื้อขายแลกเปลียนเงินตราต่างประเทศ นอกบริเวณที่ทำการสาขาทั่วไป และยานพาหนะเคลื่อนที่ โดยจำแนกตามภูมิภาคในประเทศไทย | ต้องเป็นเลขจำนวนเต็มและตัวเลขไม่ติดลบ |
| 6 | ในหรือหน้าที่ทำการสาขาทั่วไป | จำนวนเครื่องอิเล็กทรอนิกส์ที่ใช้ในการฝากเงินหรือถอนเงินอัตโนมัติ รวมถึงบริการโอนเงิน รับชำระเงิน ทอนเงิน เติมเงิน จ่ายเงินตามคำสั่งของผู้ให้บริการอื่น เช่น บริการเบิกถอนเงินกู้ของ Nonbank เป็นต้น หรือสมัครบริการต่างๆ ยกเว้นกล่องรับฝากเงินสดและเช็ค (Drop Box) เครื่องบันทึกรายการสมุดคู่ฝากอัตโนมัติ (Passbook Update Machine) โดยติดตั้งอยู่ภายในที่ทำการสาขาทั่วไป หรือบริเวณด้านหน้าที่ทำการสาขาทั่วไป โดยจำแนกตามภูมิภาคในประเทศไทย | ต้องเป็นเลขจำนวนเต็มและตัวเลขไม่ติดลบ |
| 7 | ในหรือหน้าที่ทำการให้บริการเฉพาะการซื้อขายแลกเปลี่ยนเงินตราต่างประเทศ (กรณีสถาบันการเงินเฉพาะกิจ หมายถึง สำนักงานแลกเปลี่ยนเงิน) | จำนวนเครื่องอิเล็กทรอนิกส์ที่ใช้ในการฝากเงินหรือถอนเงินอัตโนมัติ รวมถึงบริการโอนเงิน รับชำระเงิน เติมเงิน ทอนเงิน หรือสมัครบริการต่างๆ ซึ่งติดตั้งอยู่ในหรือบริเวณด้านหน้าของที่ทำการให้บริการเฉพาะการซื้อขายแลกเปลี่ยนเงินตราต่างประเทศ ที่จำแนกตามภูมิภาคในประเทศไทย ยกเว้นกล่องรับฝากเงินสดและเช็ค (Drop Box) เครื่องบันทึกรายการสมุดคู่ฝากอัตโนมัติ (Passbook Update Machine) | ต้องเป็นเลขจำนวนเต็มและตัวเลขไม่ติดลบ |
| 8 | นอกบริเวณที่ทำการสาขาทั่วไป | จำนวนเครื่องอิเล็กทรอนิกส์ที่ใช้ในการฝากเงินหรือถอนเงินอัตโนมัติ รวมถึงบริการโอนเงิน รับชำระเงิน ทอนเงิน เติมเงิน จ่ายเงินตามคำสั่งของผู้ให้บริการอื่น เช่น บริการเบิกถอนเงินกู้ของ Nonbank เป็นต้น หรือสมัครบริการต่างๆ ยกเว้นกล่องรับฝากเงินสดและเช็ค (Drop Box) เครื่องบันทึกรายการสมุดคู่ฝากอัตโนมัติ (Passbook Update Machine) โดยติดตั้งอยู่นอกสถานที่ทำการสาขาทั่วไปของธนาคารพาณิชย์ เช่น ติดตั้งอยู่บริเวณหน้าร้านสะดวกซื้อ หรือในสถานีบริการน้ำมัน หรือในบริเวณสถานที่ราชการ เป็นต้น โดยจำแนกตามภูมิภาคในประเทศไทย | ต้องเป็นเลขจำนวนเต็มและตัวเลขไม่ติดลบ |
| 9 | ยานพาหนะเคลื่อนที่ | จำนวนเครื่องอิเล็กทรอนิกส์ที่ใช้ในการฝากเงินหรือถอนเงินอัตโนมัติ รวมถึงบริการโอนเงิน รับชำระเงิน ทอนเงิน เติมเงิน จ่ายเงินตามคำสั่งของผู้ให้บริการอื่น เช่น บริการเบิกถอนเงินกู้ของ Nonbank เป็นต้น หรือสมัครบริการต่างๆ ยกเว้นกล่องรับฝากเงินสดและเช็ค (Drop Box) เครื่องบันทึกรายการสมุดคู่ฝากอัตโนมัติ (Passbook Update Machine) และติดตั้งภายในพาหนะเคลื่อนที่ที่ธนาคารพาณิชย์ใช้ในการให้บริการธนาคารนอกสถานที่ โดยจำแนกตามภูมิภาคในประเทศไทย | ต้องเป็นเลขจำนวนเต็มและตัวเลขไม่ติดลบ |
| 10 | เครื่องอิเล็กทรอนิกส์อื่น ๆ | จำนวนเครื่องอิเล็กทรอนิกส์อื่นๆ หมายถึง จำนวนเครื่องอิเล็กทรอนิกส์ที่ให้บริการอื่น **นอกเหนือจาก**เครื่องอิเล็กทรอนิกส์ที่ใช้ในการฝากเงินหรือถอนเงินอัตโนมัติ โอนเงิน รับชำระเงิน ทอนเงิน เติมเงิน จ่ายเงินตามคำสั่งของผู้ให้บริการอื่น เช่น บริการเบิกถอนเงินกู้ของ Nonbank เป็นต้น หรือสมัครบริการต่างๆ โดยให้ระบุประเภทของการให้บริการ เช่น เครื่องรับฝากเช็คอัตโนมัติ เครื่องอิเล็กทรอนิกส์เพื่อการเปิดบัญชีเงินฝาก และจำแนกตามภูมิภาคในประเทศไทยทั้งนี้ ไม่นับรวมกล่องรับฝากเงินสดและเช็ค (Drop Box) เครื่องบันทึกรายการสมุดคู่ฝากอัตโนมัติ (Passbook Update Machine) | ต้องเป็นเลขจำนวนเต็มและตัวเลขไม่ติดลบ |
| 11 | รวมจำนวนเครื่องอิเล็กทรอนิกส์ | ยอดรวมจำนวนเครื่องอิเล็กทรอนิกส์ที่ใช้ในการฝากถอนเงินอัตโนมัติและจำนวนเครื่องอิเล็กทรอนิกส์อื่น ๆ | ต้องเป็นเลขจำนวนเต็มและตัวเลขไม่ติดลบ |

# Data File : จำนวนจุดให้บริการซื้อขายแลกเปลี่ยนเงินตราต่างประเทศ เช็คเดินทาง และบริการโอนเงินระหว่างประเทศ (Exchange Booth)

**คำอธิบาย**

Data File รายงานจำนวนจุดให้บริการซื้อขายแลกเปลี่ยนเงินตราต่างประเทศ เช็คเดินทาง และบริการโอนเงินระหว่างประเทศ จำแนกตามรายการและประเภทจุดให้บริการ

**สถาบันที่ต้องรายงาน**

ธนาคารพาณิชย์ตามกฎหมายว่าด้วยธุรกิจสถาบันการเงินที่มีจุดให้บริการซื้อขายแลกเปลี่ยนเงินตราต่างประเทศ เช็คเดินทาง และบริการโอนเงินระหว่างประเทศ (Exchange Booth)

**ความถี่ในการส่งข้อมูล**

รายไตรมาส ยกเว้นการนำส่งข้อมูลงวดไตรมาส 4 ปี 2561 (ธันวาคม 2561) ให้ธนาคารพาณิชย์ตามกฎหมายว่าด้วยธุรกิจสถาบันการเงินต้องนำส่งทุกแห่ง

**กำหนดการส่ง**

ภายใน 15 วัน นับจากวันสิ้นไตรมาส (หากวันที่ 15 ตรงกับวันหยุดให้เลื่อนไปส่งในวันทำการถัดไป)

| **Column** | **Data Element (Field)** | **คำอธิบาย** | **Validation Rule** |
| --- | --- | --- | --- |
| 1 | รหัสสถาบัน | รหัสของสถาบันผู้รายงานข้อมูลจำนวนจุดให้บริการซื้อขายแลกเปลี่ยนเงินตราต่างประเทศ ซึ่งเป็นรหัสมาตรฐานของสถาบันที่ธนาคารแห่งประเทศไทยกำหนด เช่น ธนาคารกรุงเทพใช้รหัส 002 เป็นต้น | ตรวจสอบกับรหัสมาตรฐานของสถาบันที่ธนาคารแห่งประเทศไทยกำหนด |
| 2 | ชื่อสถาบันการเงิน | ชื่อของสถาบันผู้รายงานข้อมูลข้อมูลจำนวนจุดให้บริการซื้อขายแลกเปลี่ยนเงินตราต่างประเทศ ซึ่งจะตรงกับรหัสมาตรฐานของสถาบันที่ธนาคารแห่งประเทศไทยกำหนด |  |
| 3 | งวดข้อมูลไตรมาส (dd/mm/yyyy) | วันที่ของชุดข้อมูล ให้ระบุวันสุดท้ายของไตรมาส โดยจะมีรูปแบบเป็น dd/mm/yyyy (B.E. year) เช่น ข้อมูลงวดไตรมาส 1 ปี 2561 รูปแบบที่ต้องรายงาน คือ 31/03/2561 | วันที่ต้องเป็นวันสิ้นเดือนตามปีปฏิทิน |
| 4 | ยอดยกมา | จำนวนสถานที่ให้บริการซื้อขายแลกเปลี่ยนเงินตราต่างประเทศ เช็คเดินทาง และบริการโอนเงินระหว่างประเทศ ที่ให้บริการในไตรมาสก่อน โดยจำแนกตามจุดให้บริการ ซึ่งประกอบไปด้วย  1. ในที่ทำการสาขาทั่วไป หมายถึง จำนวนจุดให้บริการที่อยู่ในที่ทำการสาขาทั่วไป  2.ที่ทำการสาขาทั่วไปที่ให้บริการซื้อขายแลกเปลี่ยนเงินตราต่างประเทศ หรือเช็คเดินทาง หรือบริการโอนเงินระหว่างประเทศ เป็นหลัก (Exchange Booth)  3.รถยนต์เคลื่อนที่ หมายถึง จุดให้บริการบนรถยนต์ที่ใช้ในการให้บริการธนาคารนอกสถานที่ | ต้องเป็นเลขจำนวนเต็ม และตัวเลขไม่ติดลบ |
| 5 | จัดตั้งระหว่างไตรมาส | จำนวนสถานที่ให้บริการซื้อขายแลกเปลี่ยนเงินตราต่างประเทศ เช็คเดินทาง และบริการโอนเงินระหว่างประเทศ ที่ให้บริการในช่วงไตรมาสที่รายงาน โดยจำแนกตามจุดให้บริการ ซึ่งประกอบไปด้วย  1. ในที่ทำการสาขาทั่วไป หมายถึง จำนวนจุดให้บริการที่อยู่ในที่ทำการสาขาทั่วไป  2.ที่ทำการสาขาทั่วไปที่ให้บริการซื้อขายแลกเปลี่ยนเงินตราต่างประเทศ หรือเช็คเดินทาง หรือบริการโอนเงินระหว่างประเทศ เป็นหลัก (Exchange Booth)  3.รถยนต์เคลื่อนที่ หมายถึง จุดให้บริการบนรถยนต์ที่ใช้ในการให้บริการธนาคารนอกสถานที่ | ต้องเป็นเลขจำนวนเต็ม และตัวเลขไม่ติดลบ |
| 6 | เลิกในระหว่างไตรมาส | จำนวนจุดให้บริการซื้อขายแลกเปลี่ยนเงินตราต่างประเทศ เช็คเดินทาง และบริการโอนเงินระหว่างประเทศ ที่เลิกให้บริการในระหว่างไตรมาส โดยจำแนกตามจุดให้บริการ ซึ่งประกอบไปด้วย  1. ในที่ทำการสาขาทั่วไป หมายถึง จำนวนจุดให้บริการที่อยู่ในที่ทำการสาขาทั่วไป  2.ที่ทำการสาขาทั่วไปที่ให้บริการซื้อขายแลกเปลี่ยนเงินตราต่างประเทศ หรือเช็คเดินทาง หรือบริการโอนเงินระหว่างประเทศ เป็นหลัก (Exchange Booth)  3.รถยนต์เคลื่อนที่ หมายถึง จุดให้บริการบนรถยนต์ที่ใช้ในการให้บริการธนาคารนอกสถานที่ | ต้องเป็นเลขจำนวนเต็ม และตัวเลขไม่ติดลบ |
| 7 | ยอดยกไป | ยอดรวมจำนวนจุดให้บริการบริการซื้อขายแลกเปลี่ยนเงินตราต่างประเทศ หรือเช็คเดินทาง หรือบริการโอนเงินระหว่างประเทศ ที่ให้บริการในไตรมาสที่รายงาน | ตรวจสอบว่า “ยอดยกไป” = “ยอดยกมา” + “จัดตั้งระหว่างไตรมาส” – “เลิกระหว่างไตรมาส” โดย ค่าของแต่ละรายการจะต้องเท่ากับผลรวมของทุกรูปแบบสาขาของรายการนั้นๆ |